Սանտա Կլաուսը միայնակ չէր հասցնի կարդալ և պատասխանել աշխարհի բոլոր երեխաների նամակներին, պատրաստել նրանց համար նվերներ,կատարել բոլոր աշխատանքները ամբողջ տարվա ընթացքում, եթե չլինեին ԷԼՖԵՐԸ: Էլֆերը տարբեր ուղղություններով մասնագիտացած օգնականներ են: Նրանք իրենց մասնագիտական ունակությունները ձեռք են բերել Սանտա Կլաուսի՝ հատուկ էլֆերի համար գործող դպրոցում,որտեղ ընդունվում են փոքր տարիքում՝ այսինքն մոտ 50 տարեկանում, և 99 տարի սովորելուց հետո նոր կարող են կոչվել Սանտայի օգնական, երբ լրանում է նրաց 150 տարին: Էլֆերի տարիքը կարող էք ճանաչել իրենց ծիծաղելի քթերի երկարությունից:Որքան երկար է էլֆի քիթը,այնքան մեծ է նրա տարիքը: Ամենափոքր էլֆը 3 խնձորի հասակ ունի: Էլֆերը շատ զգայուն են․ նրանք զգում են, թե աշխարհում որ պահին, որտեղ ինչ որ մի չար մարդ ծառի ճյուղ պոկեց,ծաղիկ տրորեց: Էլֆերի քիթիկները շատ զգայուն են տարբեր բույրերի նկատմամբ, նրանք ամենաշուտը զգում են միսիս Կլաուսի պատրաստած իմբիրով բլիթների բույրը,որը ախորժակով ուտում են և նախաճաշին և ճաշին և ընթրիքին: